Berlín na základe vyhodnotenia satelitných snímok z 10. až 18. marca dospel k záveru, že ruské tvrdenia o tom, že zábery usmrtených civilistov boli zinscenované a že oni za vraždy nie sú zodpovední, "nie sú podľa nášho názoru obhájiteľné".
"Spoľahlivé dôkazy ukazujú, že ruské bojové a bezpečnostné sily boli nasadené v tejto oblasti od 7. do 30. marca," priblížil hovorca. "Boli zapojení do vypočúvania zajatcov, ktorí boli neskôr popravení. Toto sú informácie, ktoré máme," dodal.
Telá mŕtvych ľudí v uliciach Buče, ktorých fotografie boli zverejnené počas uplynulého víkendu, museli podľa Berlína ležať v meste už najmenej od 10. marca.
Hebestreit uviedol, že "cielené zabíjanie zo strany ruských ozbrojených síl je dôkazom, že ruský prezident a vrchný veliteľ (Vladimir) Putin prinajmenšom potichu odsúhlasil porušovanie ľudských práv a vojnové zločiny".
Na otázku, či dané zábery pochádzali od spojencov alebo z mediálnych zdrojov, Hebestreit odpovedal, že informácie o "pôvode či vyhodnotení spravodajských záležitostí" vláda neposkytuje.Čítajte viac 42. deň: Toto nie je Aleppo, toto je nový Osvienčim, povedal starosta Mariupoľa